
คำสั่งองค์การบริหารส่วนตำบลรังงาม
 ที่ ๑๐ /๒๕๖๑
เรื่อง    การแบ่งงานและการมอบหมายหน้าที่ภายในกองคลัง
************************
อาศัยอำนาจตามพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  และแก้ไขเพิ่มเติม
ถึงปัจจุบัน  (ฉบับที่  ๖)  พ.ศ. ๒๕๕๒  และพระราชบัญญัติระเบียบบริหารงานบุคคลส่วนท้องถิ่น  ขอแจ้งการมอบหมายหน้าที่การงานและความรับผิดชอบของแต่ละคนในส่วนการคลัง  เพื่อให้เกิดความชัดเจนในการปฏิบัติงาน โดยให้ยกเลิกคำสั่งองค์การบริหารส่วนตำบลรังงาม  ที่  ๓๔๖/๒๕๖๐  ลงวันที่  ๑ พฤศจิกายน ๒๕๖๐  และให้ใช้คำสั่ง  เรื่องการแบ่งงานและมอบหมายหน้าที่ภายในส่วนการคลังนี้แทน
๑.  ในการบริหารกิจการขององค์การบริหารส่วนตำบลรังงาม  กองคลัง  ให้ถือปฏิบัติดังนี้
๑.  นางสมัย  จินดามาตย์  ตำแหน่งผู้อำนวยการกองคลัง เลขที่ตำแหน่ง ๑๐-๓-๐๔-๒๑๐๒-๐๐๑  
มีอำนาจหน้าที่พิจารณา  ศึกษาวิเคราะห์  ทำความเห็น  เสนอแนะ  และดำเนินการปฏิบัติงานบริหารงานการคลังที่ต้องใช้ความชำนาญ  โดยตรวจสอบการจัดงานต่าง ๆ เกี่ยวกับงานการคลังหลายด้าน  เช่น  งานการคลัง  งานการเงินและบัญชี  งานการจัดเก็บรายได้  งานรวบรวมข้อมูลสถิติและวิเคราะห์งบประมาณ  งานพัสดุ  งานธุรการ  งานจัดการเงินกู้  งานจัดระบบงาน  งานบุคคล  งานตรวจสอบรับรองความถูกต้องเกี่ยวกับการเบิกจ่าย  งานรับรองสิทธิการเบิกเงินงบประมาณ  การควบคุมการปฏิบัติเกี่ยวกับการเบิกจ่าย  การเก็บรักษาทรัพย์สินที่มีค่าและหลักฐานแทนตัวเงิน พิจารณาตรวจสอบรายงานการเงินต่าง ๆ รายงานการปฏิบัติงาน  สรุปเหตุผลการปฏิบัติงานด้านต่าง ๆ พิจารณาวินิจฉัยผลการปฏิบัติงาน  ซึ่งจะต้องวางแผนงานด้านต่าง ๆ  ให้การปฏิบัติงานของหน่วยงานที่สังกัดหน่วยงานการคลังปฏิบัติงานอย่างมีประสิทธิภาพ  ตลอดจนควบคุมการตรวจสอบและประเมินผล  ทำรายงานประเมินผลการใช้จ่ายเงินงบประมาณ  พิจารณาปรับปรุงแก้ไข  ศึกษาวิเคราะห์เกี่ยวกับรายได้รายจ่ายจริงเพื่อประกอบการพิจารณาวิเคราะห์การประมาณการรายรับรายจ่าย  กำหนดรายจ่ายของหน่วยงานเพื่อให้เกิดการประหยัดและคล่องตัวในการปฏิบัติงานโดยทั่วไปของ   อบต.  สืบหาแหล่งที่มาของรายได้  ดำเนินการให้มีการชำระภาษีและค่าธรรมเนียมต่าง ๆ อย่างทั่วถึง  ตรวจสอบการรายงานการเงินและบัญชีต่าง ๆ ตรวจสอบการเบิกจ่ายวัสดุครุภัณฑ์  การจัดซื้อ  การจ้าง  ร่วมเป็นกรรมการต่าง ๆ  ตามที่ได้รับมอบหมาย  เช่น  เป็นกรรมการรักษาเงิน  เป็นกรรมการตรวจการจ้าง  เป็นกรรมการตรวจรับพัสดุ ฯลฯ เสนอข้อมูลทางด้านการคลังเพื่อพิจารณาปรับปรุงแก้ไขปัญหาการปฏิบัติงาน  เป็นต้น  ฝึกอบรมและให้คำปรึกษาแนะนำ  ตอบปัญหาและชี้แจงเกี่ยวกับงานในหน้าที่  เข้าร่วมประชุมคณะกรรมการต่าง ๆ ตามที่ได้รับแต่งตั้ง  เข้าร่วมประชุมในการกำหนดนโยบายและแผนงานของหน่วยงาน  โดยมีส่วนราชการที่เป็นฝ่ายต่าง ๆ ดังนี้
-  งานการเงิน 
 


๑.  นางโสภา   หิงสันเทียะ  ตำแหน่ง  นักวิชาการเงินและบัญชีปฎิบัติการ  เลขที่ตำแหน่ง ๑๐-๓-๐๔-๓๒๐๒-๐๐๑   และมี  นายบุรินทร์อาจฤทธิ์  งอกกำไร  ตำแหน่ง  ผู้ช่วยเจ้าพนักงานการเงินและบัญชี   เป็นผู้ช่วย        มีรายละเอียดของงานและการปฏิบัติดังนี้
/-  การจัดทำ....
-๒-
   
    
  
-  การจัดทำคำสั่งแต่งตั้งคณะกรรมการการเก็บรักษาเงิน คณะกรรมการรับ – ส่งเงินฝากธนาคาร คณะกรรมการตรวจสอบการรับเงินประจำวัน

    
  
-  การรับเงินรายได้จากงานพัฒนาและจัดเก็บรายได้  ตามใบนำส่งและใบสรุปใบนำส่งเงินตรวจสอบให้ตรงกับใบเสร็จรับเงินและนำฝากธนาคารทุกวัน  พร้อมทั้งส่งใบนำส่งเงินให้งานการบัญชีลงบัญชี

   
  
-  การตรวจสอบเงินโอนจากสำนักงานท้องถิ่นจังหวัดและกรมส่งเสริมการปกครองท้องถิ่น  ได้แก่  เงินอุดหนุนเฉพาะกิจ  เงินอุดหนุนทั่วไป เงินอุดหนุนทั่วไปที่กำหนดวัตถุประสงค์ ภาษีมูลค่าเพิ่ม เงินค่าธรรมเนียมจดทะเบียนสิทธิและนิติกรรมที่ดิน ภาษีธุรกิจเฉพาะ ค่าภาคหลวงแร่ ค่าภาคหลวงปิโตเลียมที่โอนผ่านธนาคารโดยใช้บริการ Self-Service  Banding



  
-  การรับฎีกาเบิกเงินจากงานต่าง ๆ ลงเลขรับฎีกาวันที่รับใบเบิก  และนำส่งให้งานควบคุมงบประมาณตัดยอดเงินงบประมาณ


  

-  นำฎีกาที่งานการบัญชีตัดยอดเงินมาตรวจสอบหลักฐานต่าง ๆ (ตามเอกสารที่แนบ)


  
-  การนำส่งเงินภาษีหัก ณ ที่จ่ายเงินประกันสังคม เงินค่าใช้จ่าย ๕%  เงินกู้สวัสดิการธนาคารออมสิน เงินสหกรณ์ออมทรัพย์พนักงานดำเนินการ  ในกำหนดเวลาไม่เกินวันที่  ๑๐  ของทุกเดือน  การนำส่งเงินสมทบกองทุน กบท. ภายในเดือนธันวาคม  ของทุกปี


  

-  การโอนเงินเดือนพนักงานเข้าธนาคาร



  
-  การตรวจเอกสารประกอบฎีกาจ่ายเงิน  ได้แก่  วันที่,ลายมือชื่อ,ในใบเสร็จรับเงิน,ใบสำคัญรับเงินหรือหลักฐานการจ่าย ใบแจ้งหนี้ ใบส่งของ ต้องประทับตราตรวจถูกต้อง


  
- การจัดทำฎีกาเบิกเงินของของกองคลังฎีกานอกงบประมาณ  ฎีกาเงินสะสม  พร้อมทั้ง  รายละเอียดต่าง ๆ ให้ครบถ้วน


  
- การจัดทำรายงานการจัดทำเช็ค ลงรายละเอียดต่าง ๆให้ครบถ้วน  จัดทำสำเนาคู่ฉบับและตัวจริงให้เก็บไว้กับฎีกาเบิกเงินสำเนาแยกแฟ้มไว้ต่างหาก  ๑  ฉบับ  ติดตามประสานให้ผู้มีสิทธิรับเงินตามเช็คมารับไปโดยเร็วต้องไม่เกิน  ๑๕  วันหลังจากผู้มีอำนาจลงนามในเช็คแล้ว  หรือดำเนินการนำออกไปจ่ายให้เสร็จสิ้นโดยเร็ว


   
-  การเบิกเงินสวัสดิการค่ารักษาพยาบาล,ค่าเช่าบ้าน,ค่าจ้างเหมาบริการ,ค่าเล่าเรียนบุตรเงินสำรองจ่าย,ค่าเบี้ยเลี้ยงเดินทางไปราชการไม่ควรเกิน  ๕  วันทำการ  หลังจากรับฎีกาเบิกเงินจากสำนัก/ส่วนต่าง ๆ


   
- ดำเนินการเบิกตัดปีโครงการที่ดำเนินการไม่ทันในปีงบประมาณนั้น  หรือขออนุมัติจัดทำรายจ่ายค้างจ่ายตามแบบที่กำหนด


   

- การจัดทำเวรบริการประชาชนประจำเดือนภายในวันที่  ๒๕  ของทุกเดือน


   

- งานอื่น ๆ ที่ได้รับมอบหมาย




-  งานบัญชี



๑.  นางโสภา   หิงสันเทียะ  ตำแหน่ง  นักวิชาการเงินและบัญชีปฏิบัติการ  เลขที่ตำแหน่ง ๑๐-๓-๐๔-๓๒๐๒-๐๐๑ และมี  นายบุรินทร์อาจฤทธิ์   งอกกำไร  ตำแหน่ง  ผู้ช่วยเจ้าพนักงานการเงินและบัญชี  เป็นผู้ช่วย มีรายละเอียดของงานและการปฏิบัติดังนี้
/- รับใบนำ...
-๓-
         


-  รับใบนำส่งจากงานการเงินนำมาลงบัญชีเงินสดรับและทะเบียนเงินเงินรายรับ


   
-  ตรวจสอบเงินภาษีจัดสรรที่งานการเงินได้รับมาจากสำนักงานท้องถิ่นจังหวัดพัฒนานำมาลงบัญชีเงินสดรับ (กรณีออกใบเสร็จรับเงิน)  นำใบผ่านรายการทั่วไป (กรณีรับเงินโอนต่าง ๆ )  แล้วนำมาลงทะเบียนเงินรายรับ


   
-  การจัดทำรายงานเงินคงเหลือประจำวันทุกวันที่มีการรับ-จ่ายเงินและเสนอให้คณะกรรมการเก็บรักษาเงินและผู้บริหารทราบทุกวัน


   
-  รายงานการรับจ่ายเงินอุดหนุนทั่วไป/อุดหนุนเฉพาะกิจ/เงินถ่ายโอน/เลือกทำตามแบบ/จ.ส. ๐๒  ภายในกำหนดเวลา  จนกว่าจะเสร็จสิ้นโครงการทุกวันที่  ๒๐  ของทุกเดือน


   

-  การจัดทำทะเบียนคุมต่าง ๆ ได้แก่
-  ทะเบียนคุมเงินรายรับตรวจสอบกับเงินสดรับและเงินฝากธนาคารให้ถูกต้องตรงกัน


 
-  ทะเบียนคุมรายจ่ายตามงบประมาณตรวจสอบกับบัญชีเงินสดจ่ายและ Statement  ของธนาคารรวมทั้งสมุดจ่ายเช็คให้ถูกต้องตรงกัน



-  ทะเบียนคุมเงินค้ำประกันสัญญาตรวจสอบกับเงินสดรับและสำเนาในเสร็จรับเงินให้ถูกต้อง



-  ทะเบียนคุมเงินสะสมจัดทำมาตรวจสอบกับสมุดเงินสดจ่ายและบัญชีแยกประเภทให้ถูกต้องตรงกัน



-  จัดทำทะเบียนคุมเงิน  ส่วนลด  ๖%  และเงินนอกงบประมาณทุกประเภทได้แก่  งบถ่ายโอน,เงินผู้ดูแลเด็ก,เงินค่าอาหารกลางวัน,ค่าอาหารเสริม (นม) ค่าเช่าบ้านบุคลากร/เงินภาษีหัก  ณ  ที่จ่ายลงรับและตัดจ่ายเป็นปัจจุบัน



-  จัดทำใบผ่ายรายการบัญชีทั่วไป  ทุกครั้งที่มีการรับเงินที่ไม่ได้รับเงินสดเป็นเงินโอนต่าง ๆ เช่น   ดอกเบี้ยเงินฝาก  ธนาคารเงินรับโอนจากรมส่งเสริมการปกครองท้องถิ่น  ทำให้ใบผ่านรายการบัญชีมาตรฐาน  ๑,๒,๓  ทุกสิ้นเดือนและที่มีการปิดบัญชี


         

-  จัดทำรายงานต่างๆ ได้แก่



-  การจัดทำรายงานประจำเดือน  ได้แก่  งบกระทบยอดเงินฝากธนาคารต้องตรงกับรายงานสถานะการเงินประจำวัน, รายงานเงินรับฝาก, รายงานกระแสเงินสด, งบประมาณคงเหลือ, กระดาษทำการรายจ่ายงบประมาณรายรับจริงประกอบงบทดลองและรายงานรับจ่าย  และเงินสดประจำเดือนงบทดลองก่อนและหลังปิดบัญชี



-  การจัดทำงบแสดงฐานะทางการเงินเมื่อสิ้นปีงบประมาณได้แก่  ปิดบัญชี  จัดทำงบแสดงผลการดำเนินงานจ่ายจากรายรับ,งบทรัพย์สิน,งบเงินสะสม,งบหนี้สิน,งบทดลองก่อนและหลังปิดบัญชี


          

-  การจัดทำรายงานที่ต้องส่งตามกำหนดเวลา  ได้แก่




-  รายงานการใช้จ่ายเงินเศรษฐกิจชุมชนภายในเดือนตุลาคมของทุกปี



-  รายงานเงินสะสมทุก  ๖  เดือน (งวดตุลาคม – มีนาคม)  รายงานภายในวันที่  ๑๐  เมษายน ,งวดรายงานการใช้จ่ายเงินเศรษฐกิจชุมชนภายในเดือนตุลาคมของทุกปี



-  รายงานเงินสะสมทุก  ๖  เดือน / (งวดตุลาคม – มีนาคม)  รายงานภายในวันที่  ๑๐  เมษายน,งวดเมษายน – กันยายน  รายงานภายในวันที่  ๑๐  ของเดือน  ตุลาคม



-  รายงานการสอบทานการปฏิบัติงานทางการเงินบัญชีทุก  ๓  เดือน  ภายในวันที่  ๑๐  ของเดือน (มกราคม ,เมษายน,กรกฎาคม,ตุลาคม)
/-  ปรับดอกเบี้ย...
-๔-
-  ปรับดอกเบี้ยเงินฝากธนาคาร  เพื่อการเกษตรเพื่อสหกรณ์การเกษตร  (เงินฝากประจำทุกสิ้น
เดือนปรับดอกเบี้ยเงินฝากธนาคารเพื่อการเกษตรเพื่อสหกรณ์การเกษตร (เงินฝากออมทรัพย์)  ทุกสิ้นเดือนมีนาคม,มิถุนายน,กันยายน และธันวาคม  โดยจัดทำใบผ่านรายการบัญชีทั่วไป




-  ปรับดอกเบี้ยเงินฝากธนาคารกรุงไทยทุกสิ้นเดือนมิถุนายน,ธันวาคม
-  ปรับดอกเบี้ยเงินฝากธนาคารออมสิน (เงินฝากประจำวัน) เดือนพฤศจิกายน




-  รายงานเศรษฐกิจการคลังก่อนวันที่  ๒๐  ของทุกเดือน




-  รายงาน  GPP





-  งานอื่นๆ  ที่ได้รับมอบหมาย
-  งานพัฒนาและจัดเก็บรายได้
๑.  นางสาวจันทร์เพ็ญ  โฮมภิรมย์  ตำแหน่ง  ผู้ช่วยเจ้าหน้าที่จัดเก็บรายได้  เป็นผู้รับผิดชอบ  โดยมี
รายละเอียดขอบเขตของงานและการปฏิบัติงานดังนี้
-  จัดเก็บรายได้ที่องค์การบริหารส่วนตำบลรังงามจัดเก็บเอง  และเงินโอนทุกประเภท  รับเงินรายได้  ออก
ใบเสร็จรับเงินพร้อมทั้ง  นำใบส่งเงินสรุปฯ  โดยประสานงานกับงานการเงินเรื่องการรับเงินโอนต่างจังหวัดและกรมส่งเสริมการปกครองท้องถิ่น  นำมารวมในใบนำส่งเงิน  ก่อนส่งให้งานการเงิน  กรณีรับเงินสดหรือเช็คต่างจังหวัดก่อนนำฝากธนาคารและส่งหลักฐานให้งานการบัญชีเพื่อจะใช้สอบยันให้ตรงกัน 
-  ตรวจสอบเอกสารหลักฐาน  รวมทั้ง  รายการรายละเอียดต่างๆ ของผู้มาชำระค่าภาษีทุก  ประเภทกับ
ทะเบียนลูกหนี้ให้ถูกต้องครบถ้วนและทำให้เป็นปัจจุบันมีการจำหน่ายชื่อลูกหนี้  ลงเล่มที่  เลขที่  ใบเสร็จรับเงินและวันที่รับชะระเงิน  ในทะเบียนลูกหนี้ทุกครั้งที่มีการรับเงิน


-  งานประเมินจัดเก็บรายได้การแต่งตั้งคณะกรรมการ  ประเมินภาษี  นัดประชุมจัดทำรายงานการประชุม, จัดทำรายละเอียดแบ่งโซน บล็อก ล็อค  ตามแผนที่ภาษี  เพื่อกำหนดอัตราในการจัดเก็บทุกปี



-  จำหน่ายลูกหนี้ค้างชำระออกจากบัญชี  เร่งรัดการจัดเก็บรายได้มีการติดตามทวงหนี้จากลูกหนี้โดยตรง


-  จัดทำทะเบียนคุมลูกหนี้ค่าภาษี  ได้แก่  ภาษีโรงเรือนและที่ดินภาษีบำรุงท้องที่   ภาษีป้าย  กิจการค้าน่ารังเกียจและเป็นอันตรายต่อสุขภาพ



-  งานเร่งรัดจัดเก็บและตรวจสอบภาษีประจำเดือน    พร้อมทั้งรายงานหนี้ค้างชำระ


-  จัดทำ  ภทบ.  ๑๙  บัญชี  งบหน้า  และงบรายละเอียดค่าส่วนลด  ๖%  เป็นประจำทุกเดือน  พร้อมทั้งตรวจสอบกับงานการเงินให้ถูกต้องตรงกัน



-  งานจัดทำทะเบียน  ผท. ๑,๒,๓,๔,๕,๖  



-  งานอื่นๆ ที่ได้รับมอบหมาย



-  งานทะเบียนทรัพย์สินและพัสดุ


๑.  นายธนวินท์  โชตินอก  ตำแหน่ง  เจ้าพนักงานพัสดุชำนาญงาน  เลขที่ตำแหน่ง  ๑๐-๓-๐๔-๔๒๐๓-๐๐๑เป็นหัวหน้าผู้รับผิดชอบ  โดยมี  นายจารุวัตร  กาฬปักษิณ  ตำแหน่ง  ผู้ช่วยเจ้าหน้าที่พัสดุ  เป็นผู้ช่วยมีหน้าที่รับผิดชอบเกี่ยวกับงานทะเบียนทรัพย์สินและแผนที่ภาษี  งานพัสดุ  งานทะเบียน  เบิกจ่ายวัสดุคุภัณฑ์  และงานอื่นๆ ที่ได้รับมอบหมาย  รายละเอียดขอบเขตของการปฏิบัติงานมีดังนี้



-  ก่อนสิ้นเดือนกันยายนของทุกปี  ต้องแต่งตั้งคณะกรรมการตรวจสอบพัสดุประจำปี
/- ก่อนสิ้นเดือน....
-๕-
-  จัดทำแผนการจัดหาพัสดุประจำปี  และแผนการปฏิบัติการจัดซื้อจัดจ้างตามแบบ  ผด.๑ , ผด.๒ , ผด.๓ , 
ผด.๕  และรายงานตามแบบ ผด.๖  ในฐานะหน่วยงานพัสดุกลาง  รายละเอียดตามเอกสารที่แนบ


-  ดำเนินการจัดซื้อจัดจ้างตามแผนฯ และขั้นตอนต่างๆ ตามระเบียบพัสดุ (ตามเอกสารที่แนบ)  เมื่อจัดซื้อจัด
จ้างไม่เป็นไปตามแผนต้องดำเนินการปรับแผนและแจ้งในส่วนต่างๆ ให้ทราบด้วย
-  จัดทำบัญชีรับจ่ายวัสดุ , ทะเบียนครุภัณฑ์ลงเลขรหัสที่ตัวครุภัณฑ์  การยืมพัสดุต้องทวงถามติดตามเมื่อ
ครบกำหนดคืน


-  แต่งตั้งคณะกรรมการจำหน่ายพัสดุกรณีมีพัสดุที่ไม่ใช้หรือเลิกใช้เสื่อมสภาพและสูญหายไม่สามารถใช้การได้และจำหน่ายออกบัญชีหรือทะเบียน


-  งานอื่นๆ ที่ได้รับมอบหมาย


-  งานควบคุมงบประมาณ


๑.  นางสมัย  จินดามาตย์  ตำแหน่งผู้อำนวยการกองคลัง เลขที่ตำแหน่ง ๑๐-๓-๐๔-๒๑๐๒-๐๐๑  เป็นผู้รับผิดชอบ  โดยมีรายละเอียดของงานและการปฏิบัติดังนี้


-  การนำฎีกาที่ลงรับจากงานการเงินแล้วมาตัดยอดเงินงบประมาณตรวจสอบว่า  มีเงินหรือไม่  ถ้างบประมาณใกล้หมดให้แจ้งสำนักปลัดดำเนินการโอนเงินก่อนการเบิกจ่ายขอสำเนาใบโอนและสำเนารายงานการประชุมเก็บใส่แฟ้มไว้  ๑  ชุด


-  ตรวจสอบรายรับที่รับเข้ามาว่าพอใช้จ่ายกับรายจ่ายที่จ่ายออกไปหรือไม่  และประสานงานกับพัสดุว่าโครงการแต่ละโครงการมีเงินงบประมาณของการดำเนินงาน  หรือสามารถทำสัญญาได้กรณีที่ประกาศ  และเปิดซองแล้ว


-  งานอื่นๆ ที่ได้รับมอบหมาย
ให้ผู้ที่ได้รับมอบหมาย  ถือปฏิบัติตามคำสั่งและปฏิบัติหน้าที่ตามระเบียบ  อย่างเคร่งครัด  ให้เกิดผลดีต่อ
ราชการ  หากมีปัญหา  อุปสรรค  ให้รายงานนายกองค์การบริหารส่วนตำบลโดยทันที
ทั้งนี้  ตั้งแต่บัดนี้เป็นต้นไป
สั่ง  ณ  วันที่    ๑    เดือน   กุมภาพันธ์    พ.ศ.๒๕๖๑
(นายอุดร    นูพลกรัง)
นายกองค์การบริหารส่วนตำบลรังงาม

